विश्वविद्यालय और संबद्ध महाविद्यालयों के प्रोफेशनल, स्व वित्तपोषित पाठ्यक्रमों की प्रवेश परीक्षा के परिणाम घोषित किए जा चुके हैं। अब काउंसिलिंग की तैयारी की जा रही है। यह काउंसिलिंग 15 जून से प्रस्तावित है। आनलाइन काउंसिलिंग 25 जून तक कराई जाएगी। 30 जून तक दाखिला प्रक्रिया पूरी करके एक जुलाई से पढ़ाई शुरू करा दी जाएगी। कुलपति प्रोफेसर अशोक कुमार ने बताया कि जल्द ही काउंसिलिंग का विस्तृत शेड्यूल विश्वविद्यालय की वेबसाइट www.kanpuruniversity.org पर उपलब्ध करा दी जाएगी। परिसर, संबद्ध महाविद्यालय में संचालित करीब 10 पाठ्यक्रम ऐसे हैं, जिनकी प्रवेश परीक्षा नहीं कराई गई थी। इन पाठ्यक्रमों की सीटें सीधे भरी जाएंगी।